**Telki Község**

**Polgármester**

**Előterjesztés**

**Közösségi ház kivitelezés lebonyolítás és műszaki ellenőri feladatinak ellátásáról**

**Az előterjesztés mellékletei**: 3 db

**Az előterjesztést tárgyalja**: Pénzügyi Bizottság

**Az előterjesztés elfogadása**: egyszerű többségű szavazatot igényel.

A képviselő-testület döntött arról, hogy a Telki Petőfi u. 2-4 ( 83 hrsz ) ingatlanon Közösségi ház beruházást valósít meg. Az elkészült és a képviselő-testület által jóváhagyott tervekre Telki község Önkormányzata 2018. július 24.napján 8/30556/26/2018 számon építési engedélyt kapott Érd Megyei Jogú Város Önkormányzat Jegyzőjétől.

Az Okfon Kft. mint közbeszerzési szakértő által lebonyolított közbeszerzési eljárás eredményeként a képviselő-testület 116/2018. (IX.10.) Öh. számúhatározatával döntött arról, hogy a Közösségi ház kivitelezésével az EB HUNGARY INVEST Kft. (1103 Budapest, Gyömrői út 76-80.) bízza meg. A kivitelezési munkálatok előreláthatólag 2018.október 1-én indulnak meg.

A beruházás megvalósításához kapcsolódóan a kivitelezési munkák elvégzése során az építőipari kivitelezési tevékenységről szóló 191/2009. (IX.15.) Korm. rendelet 16.§-a értelmében kötelező építési műszaki ellenőrt megbízni az építési napló vezetéshez kötött építési tevékenység esetén, ha az építési beruházás a Kbt. hatálya alá tartozik.

Az építési műszaki ellenőr az építőipari kivitelezési tevékenység során, annak teljes folyamatában elősegíti és ellenőrzi a vonatkozó jogszabályok, hatósági előírások, szabványok, szerződések és a kivitelezési dokumentáció betartását.

Az építtető helyszíni képviselőjeként feladata különösen:

*-az építőipari kivitelezési tevékenység, az építési-szerelési munka szakszerűségének ellenőrzése a végleges építési (létesítési) engedély és a hozzá tartozó jóváhagyott építészeti-műszaki dokumentáció, valamint a kivitelezési dokumentáció alapján,*

*-az építmény kitűzése helyességének, szükség esetén a geotechnikai, környezetvédelmi és egyéb felmérések, vizsgálatok megtörténtének ellenőrzése,*

*-az építési napló(k) ellenőrzése, a bejegyzések és egyéb jegyzőkönyvek ellenjegyzése, észrevételezése,*

*-a hibák, hiányosságok, eltérések feltüntetése az építési naplóban,*

*-a műszaki, illetve gazdasági szükségességből indokolt tervváltoztatásokkal kapcsolatos javaslatok megtétele az építtető részére,*

*-az eltakarásra kerülő szerkezetek ellenőrzésének elvégzése, a műszakilag indokolt további vizsgálatok meghatározása, az ellenőrzések és a vizsgálatok adatainak, valamint a szükséges intézkedések meghatározásának bejegyzése az építési naplóba,*

*-az átadás-átvételi eljárásban való részvétel,*

*-egyes építményfajták műszaki teljesítmény-jellemzőinek ellenőrzése, a technológiával összefüggő biztonsági előírások betartásának ellenőrzése,*

*-a beépített építési termékek teljesítmény nyilatkozatai meglétének ellenőrzése,*

*-az építési műszaki ellenőri feladatok elvégzésének dokumentálása az építési naplóban,*

*-műszaki kérdésekben az építtető döntéseinek előkészítése,*

*-műszaki kérdésekben javaslattétel (pl. szakértő bevonására),*

*-pénzügyi elszámolások, felmérések ellenőrzése,*

*-teljesítésigazolás kiállítása és átadása vagy megküldése a fővállalkozó részére, rögzítése az építési naplóban*

*-műszaki igazolás kiállítása,*

*-a szerződésben meghatározott vállalkozói díj és a számlázható összegre tett javaslat eltérése esetén az eltérés indoklása és ellenőrzése*

A hatályos közbeszerzési szabályzat, valamint a közbeszerzési értékhatárok alatti értékű beszerzések megvalósításával és ellenőrzésével kapcsolatos szabályokról 459/2016. (XII. 23.) Korm. rendelet értelmében a hivatal ajánlatokat kért be a lebonyolításra és műszaki ellenőri feladatok ellátására három független cégtől, aki az alábbi ajánlatokat adták.

- Wena-Bau Kft.

kivitelezés lebonyolítása, műszaki ellenőri tevékenység (4%): 7.306.000.- Ft+Áfa

használatbavételi eljárásban való részvétel: 490.000.- Ft+Áfa

- Rexagon Bt.

kivitelezés lebonyolítása, műszaki ellenőri tevékenység (2,5%): 4.566.250.- Ft+Áfa

használatbavételi eljárásban való részvétel: 460.000.- Ft+Áfa

- Varga Tibor okl.építészmérnök

kivitelezés lebonyolítása, műszaki ellenőri tevékenység (5%): 9.132.500.- Ft+Áfa

használatbavételi eljárásban való részvétel: 380.000.- Ft+Áfa

Telki, 2018. szeptember 21.

Deltai Károly

polgármester

**Határozati javaslat**

**Telki község**

**Képviselő-testülete**

**/2018 (IX. .) Öh. számú**

**Határozata**

**Közösségi ház kivitelezés lebonyolítás és műszaki ellenőri feladatinak ellátásáról**

A képviselő-testület úgy határozott, hogy a Telki Petőfi u. 2-4 ( 83 hrsz-ú ) ingatlanon megvalósuló Közösségi ház kivitelezés lebonyolítása, műszaki ellenőri feladatinak ellátásával a …………………… Ft+Áfa összegben a …………………………….( …………………..………….) bízza meg.

Felhatalmazza a polgármester a szerződés aláírására.

**Felelős:** Polgármester

**Határidő:** azonnal